Document ID: /roh_data/filtered/fineweb-2-filterrobots_roh.jsonl.gz/33250

Sco emprim ston ins enconuscher il persunal e lura cumenzar la lavur. Uschia il nov president elegì a San Murezzan Christian Jenny. Sco in dals emprims acts uffizials ha Christian Jenny numnadamain fatg ina runda tras las localitads communalas.
Da porta a porta, tar il post da polizia, l’uffizi da finanzas, lura l’uffizi forestal e tut las autras instanzas. Per il nov president è il contact persunal impurtant per avair ina buna collavuraziun. Mintgin e mintgina duai avair la pussaivladad da pitgar a la porta dal president. E quai tar chaussas agreablas ed era main agreablas.
El cumenza sia carica cun respect, vul tadlar il persunal, sentir il puls e procurar per in clima empernaivel.
RR actualitad 17:00